Classmates

Classmates er en amerikansk stumfilm fra 1914, regissert av James Kirkwood.

Handlingsreferat 
Bert Stafford er forelsket i Sylvia Randolph, men hun gjengjelder ikke følelsene hans fordi hun er forelsket i Duncan Irving - sønn av Old Irving, en butikk-eier i Pine Level, South Carolina. Selv om Mrs. Stafford har en datter, Phyllis, er Bert hennes favoritt-barn. Hun har gjort ham bortskjemt, med hennes overbærenhet til alle hans påfunn og innfall. På grunn av Sylvias preferanse for Duncan, blir Bert misunnelig. Når det oppstår en krangel mellom dem, blir Duncan blir beordret vekk fra eiendommen av fru Stafford.

Duncan består deretter opptaksprøvene for United States Military Academy, og forteller Sylvia om ambisjonene hans før han reiser hjemmefra. Faren hans bestemmer seg for å slutte å drikke, noe han innser kan vanære sønnen hans. To år senere skriver Duncan sin far om forfremmelsen sin ved militær-akademiet, og den gamle mannen viser dette brevet til Sylvia. Når Mrs. Stafford hører om Duncans suksess, bestemmer hun seg for å sende Bert til det samme akademiet. Ett år senere vises flere kadetter når de forbereder seg til sin årlige dans, som Mrs. Stafford, Sylvia og Phyllis er invitert til av kaptein Lane.

Duncan står nå litt høyere på rangstigen enn Bert, som fremdeles bare er en første års-student. Bert misliker naturlig nok å bli tvunget til å ta imot ordrer fra Duncan, eller Duncans venn Dumble. Men Dumble forelsker seg i Phyllis. Duncans far reiser også til akademiet, men deltar ikke på selve dansen av frykt for at klærne hans kan gjøre Duncan forlegen ovenfor de andre kadettene. Bert ber Sylvia om å gifte seg med ham, men hun nekter å gå med på dette. Bert blir rasende når han ser henne snakke med Duncan, og bestemmer seg for å få gamle Irving alt for full i håp om å ydmyke Duncan.

Når Bert tar med gamle Irving til teltet sitt, blir han lagt merke til av Duncans venn, Dumble - som rapporterer dette videre til Duncan. Men fordi Sylvia tidligere har bedt Duncan om ikke å være så tøff mot Bert, bestemmer han seg for å respektere hennes ønsker. Han lar derfor å gå etter Bert. Duncan oppdager senere faren sin i en beruset tilstand, og Bert gleder seg over Duncans ydmykelse og fornærmer ham. Duncan krever en unnskyldning, noe Bert nekter - og Duncan slår ham ned. Duncan og de tre vennene hans, Dumble, Clay og Lindsay, blir arrestert for dette overfallet - som etterlot Bert midlertidig blind.

Duncan og vennene hans blir dømt og suspendert fra West Point, til tross for at Duncan erklærer at han alene har alt ansvaret. Stafford-familien flytter deretter til New York. Selv om Bert snart får synet tilbake, blir han erklært ikke kvalifisert for ytterligere militærtjeneste. Han frier igjen til Sylvia, og denne gangen samtykker hun i å bli hans kone. De krangler om når bryllupet skal finne sted, og Bert aksepterer et jobb-tilbud som innebærer at han må reise til Sør-Amerika.

Senere tror fru Stafford at Bert har omkommet, i nærheten av Amazonas. Når Duncan og vennene hans blir informert om dette, tilbyr de å lede en ekspedisjon på leting etter Bert. Duncan ønsker å redde Bert, i håp om å vinne tilbake Sylvias respekt. Lete-aksjonen ankommer Sør-Amerika, og kommer seg snart til hjertet av jungelen. Men fordi forsyningene deres begynner å bli knappe, melder Lindsay seg frivillig til å skaffe nye forsyninger. Duncan oppdager Bert, som nå befinner seg i en halvgal tilstand. Lindsay ankommer senere, og lykkes med å redde gruppen - som nå er på randen av fullstendig kollaps.

Skuespillere 
 Blanche Sweet som Sylvia Randolph.
 Henry B. Walthall som Duncan Irving.
 Marshall Neilan som Bert Stafford.
 Gertrude Robinson som Phyllis Stafford.
 Augusta Anderson som Mrs. Stafford.
 Lionel Barrymore som Bubby Dumble.
 Thomas Jefferson som Mr. Irving.

Referanser

Eksterne lenker 

Stum-kortfilmer fra USA
Kortfilmer fra 1910-årene